ΓΡΑΠΤΗ ΕΡΩΤΗΣΗ P-0267/02

υποβολή: Christopher Beazley (PPE-DE) προς την Επιτροπή

(1 Φεβρουαρίου 2002)

Θέμα: Προετοιμασία ενόψει της συνεδρίασης του Ευρωπαϊκού Συμβουλίου στη Βαρκελώνη

Το Ευρωπαϊκό Συμβούλιο 2000 της Λισαβόνας το 2000 κάλεσε τα κράτη μέλη να εξασφαλίσουν ότι όλα τα σχολεία της Ένωσης έχουν πρόσβαση στο Διαδίκτυο και σε πολυμέσα μέχρι τέλους 2001. Επιτεύχθηκε ο στόχος και με ποιόν τρόπο η Επιτροπή παρακολουθεί την πρόοδο·

Απάντηση του κου Liikanen εξ ονόματος της Επιτροπής

(11 Μαρτίου 2002)

Οι περισσότεροι από τους στόχους που καθόρισε το Ευρωπαϊκό Συμβούλιο της Λισσαβώνας (23 και 24 Μαρτίου 2000) ενσωματώθηκαν στο Σχέδιο Δράσεως Ηλεκτρονική Ευρώπη 2002 που εγκρίθηκε από

το Ευρωπαϊκό Συμβούλιο της Φέιρα (19 και 20 Ιουνίου 2000). Το Σχέδιο Δράσεως καθορίζει κεντρικές δράσεις σε 11 τομείς προτεραιότητας. Οι στόχοι στον τομέα της εκπαίδευσης καλύπτονται από τον τομέα προτεραιότητας Η ευρωπαϊκή νεολαία στην ψηφιακή εποχή.

Η εποπτεία τηςλοποίησης των στόχων της ηλεκτρονικής Ευρώπης βασίζεται στην συγκριτική αξιολόγηση της εθνικής προόδου βάσει σειράς δεικτών που ενέκρινε το Συμβούλιο Υπουργών. Οι σχετικοί με την νεολαία στην ψηφιακή εποχή δείκτες εστιάζονται στο επίπεδο διείσδυσης και χρήσηςπολογιστών και του Ίντερνετ στα σχολεία.

Τα δεδομένα συλλέγονται μέσω ετησίων δειγματοληψιών του Ευρωβαρόμετρου στα 15 κράτη μέλη. Στο πλαίσιο αυτό διεκπεραιώθηκαν δύο επισκοπήσεις του Ευρωβαρομέτρου στο διάστημα Φεβρουάριος — Μάιος 2001, οι οποίες κάλυπταν, αντιστοίχως, τους διευθυντές και διδασκάλους. Τα κυριότερα αποτελέσματα περιγράφονται σε ανακοίνωση για την θέσπιση συγκριτικής αξιολόγησης όσον αφορά την Ηλεκτρονική Ευρώπη 2002, η οποία εγκρίθηκε από την Επιτροπή στις 5 Φεβρουαρίου 2002(1). Μία βαθύτερη ανάλυση των αποτελεσμάτων της συγκριτικής αξιολόγησης στον τομέα της εκπαίδευσηςπάρχει στο έγγραφο εργασίας του προσωπικού της Επιτροπής, της 2ας Οκτωβρίου 2001(2).

Οι επισκοπήσεις του 2001 ανέδειξαν ποικιλία καταστάσεων και προσεγγίσεων όσον αφορά την ανάπτυξη και χρήση συστημάτωνπολογιστών και του Ίντερνετ, από το ένα κράτος μέλος στο άλλο. Ωστόσο, οι επισκοπήσειςποδηλώνουν ότι η ανάπτυξη νέων τεχνολογιών συνιστά προτεραιότητα σε όλα τα κράτη μέλη. Επιπλέον, τα συνολικά στοιχεία ήταν ενθαρρυντικά,ποδηλώνοντας ότι τα κράτη μέλη ήταν σε θέση να επιτύχουν τον στόχο της Ηλεκτρονικής Ευρώπης όσον αφορά την εξασφάλιση, για όλα τα σχολεία στην Ένωση, πρόσβασης στο Ίντερνετ και πόρων για πολυμέσα, μέχρι τα τέλη του 2001.

Η κατάσταση όσον αφορά την πρόσβαση στους πόρους για πολυμέσα τον Μάιο του 2001 ήταν η εξής:

- Σχεδόν όλα τα σχολεία της Ένωσης (94 %) χρησιμοποιούσανπολογιστές για εκπαιδευτικούς σκοπούς: σε 12 κράτη μέλη, ποσοστό άνω του 90 % των σχολείων ήταν εφοδιασμένο μεπολογιστές για εκπαιδευτικούς σκοπούς,

- Σχεδόν 9 στα 10 σχολεία της Ένωσης (89 %) διέθεταν σύνδεση Ίντερνετ: σε 10 κράτη μέλη τα συνδεδεμένα σχολεία ανέρχονταν σε ποσοστό μεγαλύτερο του 90 %,

- Ωστόσο, οι μαθητές δεν είχαν πρόσβαση στο Ίντερνετ σε όλα τα σχολεία που ήταν συνδεδεμένα: είχαν πρόσβαση σε συνδεδεμένουςπολογιστές στο 80 % των σχολείων της Ένωσης.

Την άνοιξη του 2002 θα παρουσιαστούν επικυρωμένα στοιχεία βάσει δεύτερης σειράς επισκοπήσεων που θα διενεργηθεί τον Φεβρουάριο του 2002.

(1) COM(2002)62.

(2) SEC(2001)1583.